PolyNorge sin logo.
**PolyNorge** er en sakspolitisk organisasjon med fokus på relasjonsmangfold i det norske samfunnet. Organisasjonen jobber for å fremme aksept og kunnskap om polyamori og andre ikke-monogamiske former for Poly. Organisasjonen er partipolitisk og religiøst-nøytral. Foreningen mener at det norske samfunn er et svært normstyrt samfunn med streng sosial kontroll og at storsamfunnet er svært mono-normativt. Foreningen ble opprettet for å gi disse mennesker som føler at forventningene fra et mon-normativt samfunn ikke samsvarer med hvordan de ser på kjærlighet og relasjoner en stemme, et miljø og for å jobbe for et varmere og mer inkluderende samfunn. Dette gjenspeiler seg i foreningens verdidokument. Møter/eventer arrangert av foreningen er åpne for alle uavhengig av kjønnsidentitet, legning, handicap, alder eller andre forhold.

Formål
------

PolyNorge jobber med informasjonsarbeid retter seg mot fire like deler.

* Politisk aktivisme – å sette relasjonsmangfold på dagsorden og kreve å bli hørt.
* Sosial arena – å gi medlemmene en arena for samtale og utvikling
* Talerør overfor presse, akademia og andre interessenter
* Folkeopplysning – å jobbe for å øke kunnskapsnivå i samfunnet om relasjonsidentitet

Historie
--------

Organisasjonen ble stiftet 17. september 2016 på grunn av et ønske fra et allerede etablert nettverk. Nettverket PolyNorge har eksistert siden ca 2006. I løpet av det første året begynte organisasjonen å delta i samfunnsdebatten. I 2017 var organisasjonen representert på tre Pride-festivaler, og har som mål å øke deltakelsen hvert år.

Ledelse
-------

Det første (interim)styret bestod av

* Leder: Lynn Myrdal
* Nestleder: Marit Vaula Rasmussen
* Styremedlem: Kristin Nordby Strømme
* Styremedlem: Fredrik Hossman

#### Leder

2020 - 2022 Dag Myrdal

Lokale møteplasser
------------------

* PolyNorge Bergen
* PolyNorge Oslo
* PolyNorge Stavanger
* PolyNorge Trondheim

Galleri
-------

Familietegningene er tegnet til PolyNorge av KiB[*klargjør*]

Former av Poly (etisk ikke-monogami) inkluderer
-----------------------------------------------

**Flertrofasthet**, avledet fra det engelsk begrepet *polyfidelity*, er en form for polyamorøst gruppeekteskap hvor alle medlemmene anser hverandre som primærpartnere og er enige om at man bare skal ha seksuelle forhold med andre medlemmer av gruppen. Begrepet stammer fra bofellesskapet Kerista i San Francisco ca. 1971-1991.

**Gruppeekteskap** er en form for polyamori hvor mer enn en mann og mer enn en kvinne utgjør en familieenhet, hvor alle medlemmene av gruppen anser seg som gift med alle de andre medlemmene av gruppen. Alle medlemmene av gruppen har felles ansvar for alle barna som eventuelt måtte være en del av gruppeekteskapet. Gruppeekteskap har forekommet i den vestlige verden og flere ble stiftet på 1800- og 1900-tallet. Et av disse er bofellesskapet Oneida, som ble stiftet av John Humphrey Noyes i 1848. Fellesskapet varte i over 30 år.

**Gruppesex** og orgier som involverer mer enn to personer samtidig. Når en gruppe mennesker er sammen og har sex med hverandre slik at de tilstedeværende deltar er det gruppesex.

**Linjeekteskap** er en form for gruppeekteskap hvor familieenheten over tid fortsetter å ta inn nye ektefeller av begge kjønn slik at ekteskapet aldri tar slutt. Dette er et begrep fra litteraturen, beskrevet av Robert A. Heinlein i boken The Moon Is a Harsh Mistress, 1966.

**Ménage à trois**, fransk uttrykk som betegner et langvarig kjærlighets-eller seksuelt forhold som involverer tre personer, ofte et ektepar og en ekstra elskerinne

**Polyamori** - betegner det å ha flere kjærlighetsforhold samtidig, som alle involverte kjenner og aksepterer.

**Polyfamilier**, tilsvarer gruppeekteskap, men enkelte av medlemmene anser seg ikke som gift med alle andre medlemmer. Man begynte å benytte begrepet i polymiljøet på begynnelsen av 2000-tallet etter at det var blitt introdusert på nettstedet *Polyamory for The Practical*.

**Polygami** - ekteskap hvor en person har flere ektefeller. I de fleste land er polygami i dag ulovlig, blant annet i Norge. I enkelte land er imidlertid det normal praksis.

* *Bigami* (tvegifte), eller dobbelekteskap, er når en person er gift med to andre personer (ikke flere). Uttrykket kan også referere til når en person gifter seg for andre gang uten å si fra til den personen han/hun allerede er gift med.
* *Polygyni* (flerkoneri) er den spesifikke betegnelsen på én mann som har inngått et ekteskap med flere kvinner, og er den mest utbredte formen.
* *Polyandri* (flermanneri) er betegnelsen for når én kvinne har inngått et ekteskap med flere menn. Denne formen er utbredt i Tibet og enkelte hinduistiske kulturer. Kan også omfatte en mann i ekteskap med flere andre menn.
* *Gruppeekteskap*, eller polygynandri, er betegnelsen for når flere personer er gift med hverandre, minst to av hvert kjønn.
* *Polygami* (flergifte), en generell term som ikke sier noe om kjønn eller legning, kun at det er ekteskap med flere personer.
* *Midlertidige ekteskap* er betegnelsen når ekteskapet i utgangspunktet er for et avtalt tidsrom.

**Swinging** kan defineres som «ikke-monogam seksuell aktivitet, som også kan oppleves som par», selv om dette ikke er noen god beskrivelse. Swinging kan foregå på swingersklubber eller i mer private former.

**Uformelle forhold** en fysisk og følelsesmessig forhold mellom to ugifte personer som kan ha et seksuelt forhold

**Åpen trofasthet** er en form for ærlig, åpen og ansvarlig ikke-monogami med utgangspunkt i et primært forhold. Samlivet med primærpartneren har førsteprioritet og er i utgangspunktet på noen måter unikt, men det er full åpenhet omkring eventuelle forhold til andre partnere

**Åpent ekteskap** refererer vanligvis til et ekteskap der partene er enige om at alle kan delta i utenomekteskapelige seksuelle forhold, uten at dette er ansett som utroskap.

**Åpent forhold** – samme som ovenfor bortsett fra at partene ikke er gift med hverandre.

Se også
-------

* Fri – foreningen for kjønns- og seksualitetsmangfold
* Skeiv Ungdom

Referanser
----------

1. ↑  Forskning.no: *Strenge nordmenn*
2. ↑  «PolyNorges verdidokument». Arkivert fra originalen 18. juni 2018. Besøkt 18. juni 2018.
3. ↑  «KiB». *www.facebook.com*. Besøkt 5. juli 2018.
4. ↑  «Utopian Worlds / Oneida Colony Description». *utopianworlds.pbworks.com* **(engelsk)**. Besøkt 18. juni 2018.
5. ↑  Martin, Gary. «'Ménage à trois' - the meaning and origin of this phrase». *Phrasefinder* **(engelsk)**. Besøkt 18. juni 2018.

Eksterne lenker
---------------

* Facebook page
* Offisielt nettsted